
Rugăm pe toţi câţi au binevoit să primească această 
Joaie să grăbească cu trimiterea plăţii de abonament. 
Administraţia foii „ŢARA N OASTRĂ“. 





Cetitorilor. 

Pe toți, cărora le ajunge în mani această foaie îi 
rugăm să o cetească și dacă o socot de potrivită 
trebuințelor țărănimii să o răspândească între oa- 
znenii noștri dela sate. | 

Foaia apare săptămânal și o vor primi cetitorii 
Dumineca. 


EL] 


Abonamentul e pe an . . . 4 cor, 
Pe jumătate de an . . . . 2» 
Pe trei luni ., . . . . . . 1». 


Banii să se trimită la Administrația revistei 
„Vara noastră“. Sibiiu — Nagyszeben. Asociațiune. 





Toţi cărturarii noştri, mai ales cei în atingere apropiată 
cu țărănimea — preoții si învățătorii — sânt rugați a trimite 
acestei reviste articole și știri cari sânt în legătură cu trebile fă- 
rănimii. Îndeosebi primim bucuros articole cu poveţe economice, 
precum — și Snoave, poezii poporale etc. Scriitorii artico- 
lelor sunt rugaţi a se folosi de un grai înțeles de 
popor, ca să nu fim siliți a supune schimbării în redacție ar- 
ticolele. 

Pentru articolele bune dăm și o cuvenită răs- 
plată bănească, 

SOBOARELE BISERICII ROMÂNE-ORTODOXE. 

Pe când scriem aceste rânduri bărbaţii aleși din 
partea bisericii române drept măritoare a Răsăritului, 
sânt întruniți în: adunările de obște, numite sinoade, 
pentru a controlă lucrarea de peste ana celor puși în 
fruntea trebilor bisericeşti- şcolare, și a emozu iii 
cele si căile de urmat in viitor. | 

Întemeietorul bisericei creștine, Dosul nostru lisus 
Hristos a zis cătră învățăceii sai: <Unde sânt doi sau 
trei întruniți în numele meu, acolo sânt si eu în mij- 
locul lor». Știm mai departe din Sfânta Scriptură, că 
însuș lisus Hristos, când aveă să isprăvească vre-un 
lucru mai mare, — cum a fost alegerea apostolului Ma- 
tei și altele, — nu lucră de Capul său, deși aveă putere 
dumnezeiască, ci chiemă la sfat și pe ceialalți oameni 
de încredere ai săi și impreună sfătuindu- -se hotărau, ce 
și cum să facă. 

Biserica noastră română de legea răsăriteană. a 
ținut întotdeauna cu sfințenie nu numai la învățăturile 
de credință, dar și la celelate întocmiri ale bisericii cre- 
știne. Nici una dintre bisericile creștine de pe întreg 
rotogolul pământului nu este așa .de :strâns legată de 
soartea credincioșilor săi, ca biserica noastră română. 
Biserica și cu poponu credincios - salii un trup si un 

suflet. Când unuia ji Wa bine celalalt, înaintează în - 
bunăstare si fericire, iar când vremuri grele dau peste 
unul, celalalt tânjește şi împreună geme sub povara greu- 
tăților. După cum trunchiul și coroana unui pom numai 
atunci înfloresc și dau roade îmbelșugate, când au ră- 
dăcini sănătoase, cari trag din pământ și împrăștie sucul 
de vieaţă prin toate firele pomului, întocmai si biserica 
noastră numai atunci va înflori, când vieața poporului cre- 
dincios este liberă și înaintează pacinic în bunăstare: 
pe toate căile. Biserica noastră prin răspândirea învă- 
țăturilor dumnezeieşti se îngrijește de fericirea vremelnică 
şi vecinică a credincioșilor săi, iar aceștia în schimb sânt 
datori să contribue după puterea lor la susţinerea în- 
tregei întociniri bisericeşti, de sus până jos. De aceea 
fiecare creştin, care și-a îndeplinit datorințele sale fata 
de biserică, are drept să știe ce s'a făcut și cum are să 
se facă cutare și cutare lucru. 

Toate lucrările, cari privesc vieaţa biscricei se cern 
prin mai multe site, ca nu cumva să se strecoare vre-un 
fir de neghină în grâul de sămănat și nimenea în bi- 
serica noastră nu poate face vre-un lucru de capul său 
fără să fie tras la răspundere. l | 

După legea noastră bisericească fundamentala, care 
este Statutul organic, cel mai înalt sobor din dieceză” 
este: sinodul diecezan, sau cum îi zicem noi în părţile 
Transilvaniei, sinodul arhidiecezan. 

Membrii sinoadelor diecezane sânt aleși din partea 
credincioșilor pe timp de 3 ani și la chemarea Episco- 
pului se întrunesc în fiecare an la Dumineca Tomii 
pentru a controlă lucrările făcute si a da îndrumări pe viitor. 

Consistorul este dator a prezentă sinodului dări de 
seamă despre vieața religioasă-morală a credincioșilor, 
despre averea tuturor comunelor bisericești și despre 
felul cum se administrează aceea, despre fonduri și fun- 
dațiuni, despre creșterea candidaţilor de preoți și de 

învățători, despre sporul, ce se face în seminarii, în gim- 
nazii şi în şcoalele poporale, despre modul cum se ca- 
tehizează elevii noştri, cari cercetează şcoale străine, 
despre ajutoarele votate din diferitele fonduri centrate, 
cu un cuvânt consistorul este dator să arete sinodului 
toate momentele referitoare la vieata noaștră bisericească- 
școlară. Fiecare dintre deputații sinodali este îndreptățit 
a cere deslușiri într'o afacere sau în alta şi a face 
propuneri pentru îndreptarea scăderilor, cari se vor 
fi aflat. | 

Si din aceste puține cuvinte cetitorii noștri ușor 
se vor convinge despre însemnătatea cea mare a ace- 
stor sinoade. 

Acestor sinoade este a se mulfami, că biserica noastră 
a fost ferită de zguduiri interne și bărbaţii puşi în fruntea 
afacerilor având mânile curate, în faţa sinodului stau cu 
fruntea ridicată. 

Însemnătatea sinoadelor din anul acesta creşte prin 
împrejurarea, că nici odată în cursul celor 30 ani din 
urmă, nu s'a ridicat asupra bisericii noastre un nor pre- 
vestitor de mai grea furtună, ca noua lege școlară. Prin 
legea aceasta se tinde la scoaterea școalei de sub aripile 
ocrotitoare ale bisericei; legea aceasta vrea să înstrăineze 
școala de biserică, pe fiică de mama ei. O primejdie mare 
e aceasta, ale. cărei dureroase urmări nu se pot e 
prevedeă. l 

Cuprins de grija păstorului care-și pune sufletul 
pentru turma sa, iată intre altele ce a zis Inalt P. Sfinția 
“Sa arhiepiscopul si mitropolitul Togn Metiana, în cuvântul 
său de deschidere: 

<Urmâpd și noi fericiţilor noștri străbuni ne-am 
«întrunit în acest sinod arhidiecezan, ca să lucrăm îm- 
<preună la desvoltarea puterilor sufleteşti și prin: aceasta 
«la mântuirea sufletului și la întemeierea unui viitor mai 
«bun si în această lume, d: 

«Din cel mai depărtat trecut al nostru ne-am con- 
«vins, Domnilor, că la asemenea lucrare, biserica stră- 
«bună dimpreună cu școala confesională ne oferă şi 
«nouă cel mai mănos teren, ce l-a oferit și. părinţilor 
«noștri. . Căci dela ele au izvorit totdeauna ideile mari 
«ŞI folositoare, şi comunitatea de interese și sentimente, 
«cari produc nizuințele culturale, din cari rezultă viitorul 
«tot mai bun și mai ferice. 

«De aceea, pentru a ne bucură și folosi cât mai 
«mult de acel mănos teren, trebue să ne conservăm bi- 
«serica şi şcoala, pentruca să ne conserve si ele pe 
«noi, . precum au conservat și pe fericiții noştri pä- 
«rinți; apoi să le apărăm si întărim contra. curentelor 
«timpului, ca să ne apere si să ne întărească și ele pe 
«noi față de asemenea. curente. 

«Aceasta trebue să o facem, Domnilor, astăzi, în 
«mai mare măsură ca ori şi când altădată, căci pe lângă 
«multe altele, e de prevăzut, că în curând va urmă și 


«noua lege despre salarizarea si referinţele învăţătorilor 


«confesionali, votată de corpurile legiuitoare, care prin 
«anumite dispozitiuni atinge în mod simțitor și auto- 
«nomia bisericii noastre, privitoare la școalele confe- 
«sionale. 
| «Dacă veţi cunoaşte ` mai deaproape acel proiect, 
«Domnilor, veţi află si D-Voastră, că pe viitor numai în 
«acel caz ne vom puteă susțineă autonomia bisericească 
«Şi în, şcoalele noastre, dacă de o parte vom aduce toate 
«jertfele la susținerea lor fără întregire dela stat; și dacă 
«de altă parte vom stărui tot mai mult, ca învățătorii 
«noştri confesionali să-și potenţeze silința întru satisfacerea 
<dispozițiunilor legii, pentruca nu cumva din vina unora 
«sau altora să ni-se pericliteze şcoalele, în cari instruiază ei. 
«Chiar și numai din acestea Veţi înțelege, Domnilor, 
«că de când avem sinodalitate în biserică mam stat în 
«fața unei probleme mai grele, decum este aceea a salvării 

“Şi conservării școalelor noastre confesionale. De aceea 


¿nici clerul și poporul nostru n'a aşteptat c cu atâta ne- 

«răbdare rezultatul lucrărilor noastre, dela aceasta întrunire, 
«ca si de astadata. - ii 


Două țărance pornind vesele la muncă cu carul cu boi. 

«Decumva însă, pe lângă toate silințele noastre, n'am 
«puteă procură mijloacele de lipsă, pentru susținerea tu- 
«turor şcoalelor și din parohiile mai mici, ni-se impune 
«o mare datorință, de a află calea și mijloacele, Îi 
«cari sar puteă suplini altcum lipsa acelora. 

«Să nu perdem din vedere, Domnilor, nicicând, că 
«oricât de multe și feliurite sunt condiţiunile, prin cari 
«înaintează popoarele, toate acelea au un singur izvor: 
«cultura religioasă- -morală», care se inițiază şi întemeează 
«mai ales în școala confesională. De aceea și repet ru- 
«gându-Vă, să facem tot posibilul pentru susținerea școa- 
«lelor noastre confesionale în conformitate cu dispozi- 
<tiunile legii, ca să ne putem însuși și noi, în măsură 
«tot mai mare, acea cultură si să ne apropiem tot mai 
«mult de binele şi fericirea după cari oftăm».. 

Sinoadele vor aveă deci să arete credincioșilor căile 
şi mijloacele de scăpare din această cursă iar credin- 
cioșii noştri grupându-se cu mic cu mare în jurul sfintei 
biserici să lupte cu nădejde de biruință și să nu-și uite, 
că de credința noastră tare, multe valuri s'au izbit, 
— dar toate s'au frânt. - L. T. 


DELATURAREA BEUTURILOR SPIRTUOASE. 


de Aurel Dobrescu. 

Chiar şi cei mai mari prietini ai glajutii, ba chiar şi pro- 
prietarii de fabrici de şpirt, ştiu azi că şpirtul beuturilor e un 
venin tare. 

Dupăce îl turnăm în rânză, sângele incepe o luptă aprigă 
împotriva acestui venin, şi dacă n'am luat beutură multă ori prea 
tare, sângele va izbuti, după o vreme oarecare, parte să-l omoare, 
parte să-l dea afară. Dacă însă zi de zi ori chiar de mai multeori 
pe zi vom beă beuturi şpirtuoase, veninul va apucă el deasupra, 
si după lupta cu sângele îi va mai rămâneă putere şi ca să in- 
venineze sângele. 

Din acestea oricine va pricepe că dacă sar şti află pentru 
fiecare om măsura aceia de beutură, care să nu facă greutăţi prea 

mari sângelui, şi dacă oamenii S'ar tincă de măsura asta, atunci 
primejdia beţiviei ar pieri. 

Însă fiindeă asta nu se prea poate, s'au căutat şi alte căi 
şi mijloace, pentru a stârpi beuturile şpirtuoase. Mai ales două 
feluri de pureedere sânt, dintre cari îşi poate fiecare om, ori 
mai bine fiecare comună alege unul după plac: 

1. să se delăture beuturile șpirtuoase încetul cu încetul, şi 

2. să se stârpească cu rădăcini cu tot, 

1. In comuna, care vrea să delăture beuturile șpirtuoase 
incetul cu încetul oamenii se împreună într'o tovărășie, îşi aleg 
o casă (o „casină*), unde să-şi aducă foi („novele“) şi cărţi (de 
cetit!), işi aleg un crâşmar dintre ei (vezi bine jidanul să nu fie 
dintre ei), îi pune la îndemână beuturi, mai cu seamă de cele 
fără spirt, precum: 

— ceaiu,! (teiă, „horboteiu“), 

~- cafea? (eafeiu), 

— must (vin dulce, adecă must fiert la foc înainte de-a 
fierbe în bute), 

— „sodă“ (apă gazoasă, a cărei pregătire nu-i tocmai grea), 

— must de poame (conţine foarte puţin şpirt) 

Si altele. A ` 

Crâşmarului i-se mai pun la îndemână şi beuturi șpirtuoase: 

— vin curat, 

— bere, 

— vinars curat, dar un comitet ales anume să se îngri- 
jească să aibă crâșmarul parte numai din venitul de pe beulurile 
fără şpirt, iar întreg venitul dela cele şpirtuoase să se folosească 
pentru binele obștesc, precum: să se facă fântâni bune, pardosite 
Si cuptuşite cu pietri şi vălauă de piatră pentru vite, să se în- 
frumseţeze biserica, să se cumpere cărţi şi scule pentru şcoală, 
pentru „casină“, şi altele. Crâşmarul, având câștig numai dela 








1 Pregătirea ceaiului: Cerând teið vei căpătă în orice boltă la oraş de 
vre-o 10, 20 de creitari frunzuţele ceaiului. O lingură din acestea le bagi 
într'o uleică de vre-o cupă gi torni peste ele câteva linguri de apă fierbinte, 
şi le laşi să steă aęà'cam cât a-i zice 2 credeană. Apoi torni mai multă apă 
fierbinte, și o laşi să mai steà iar pe atâta, apoi străcurându-le printr'o sitiţă 
deasă, torni apa, care acum a supt puterea din frunze, în ulcele, gi dacă mai 
pui şi ceva zăhar, vei aveă o beutură plăcută. („Horboteiul“ se mai găteşte 
şi din fiori de soc, de romoniţă şi altele). 

2 Cateaua se pregăteşte ... dar ce să v'o spun eu? Doar d-na preoteasă 
ori d-na dăscăliță mai bine ştie, şi vă va arătă bucuros cum se fierbe cafeaua, 
ba chiar şi cum se fierb mai bine unele mâncări ar puteă să vă spună. 

beuturile fără şpirt, se va îngriji să vândă mai mult de astea, 
făcându-le cât se poate de bune. (Ăsta-i „felul de purcedere 
Gothem bergian“). 

In feliul ăsta se poate face mult, foarte mult bine, stâr- 
pindu-se pe încetul beuturile șpirtuoase, și făcându-se peste tot 
mult bine satului întreg. 

— Dar, precum am mai spus odată, beuturile şpirtuoase 
sânt ca diavolul de lingușitoare și ademenitoare. De aceia calea 
cea mai bună, cu toate că e mai grea, e: 

2. Stârpirea cu rădăcini cu tot a beulurilor şpirtuoase.! 

Ăst lucru, pe cât e de bun şi frumos, pe atât e de greu. 

Dar dacă satul întreg, cu mic cu mare, se va împreună, iar 
popa va merge în frunte cu evangelia în mână, — căci lucru sfânt 
şi plăcut lui Dumnezeu este a săcă o mare baltă iavoritoare de păcate 
şi nenorociri! — Atunci izbânda va fi ușoară, şi în scurt timp 
satul va fi ca şi reintinerit. 

Şcoala încă ar puteă face mult, dacă sar arătă in şeoale 
urmările beuturii.? 

„ Capul lucrului e apoi ca comuna să aibă apă curată de 
beut și să nu se facă mâncările prea aţâţătoare (prea sărate, 
prea pipărate, prea oțătate). Mai departe să se schimbe prin cum- 
părarea de cărţi si foi. năravul rău de-a omori vremea Dumihecii 
şi a sărbătorilor prin crâşme, și să se pună mare grije pe aceia, 
ca toţi să fie câştigaţi pentru mişcarea împotriva beuturilor, ca 
astfel să nu se audă zicala: 

Palincuţă, draga mea 

M'am jurat că nu te-oi bea, 
Dar văzând pe alţii bând 
Apuca-i de nou în rând. 

Printr'unul din' aceste două feluri de purceedere, pe care 
fiecare comună și-l va crol si potrivi după trebuințele locului, 
vom ajunge cu ajutorul lui Dumnezeu să delăturăm beuturile 
şpirtuoase; si cu cât vom delătură mai cu desăvârşire această 
primejdie, care la multe ne ține mânile legate, cu atât vom luptă 
mai cu izbândă împotriva mulţimii de alte primejdii şi nevoi, ce 
ne ameninţă. l 

Gratz, Aprilie 1907. 


' Pentru legături de astea „Ţara Noastră“ bucuros dă îndrumări. 
2 După cum sa poruncit, să se facă bunăoară în România, dela 1897 
încoace (Ministrul Haret). . 

„CINE MANECA, NU ÎNTUNECĂ“. 


Noi, Românii, avem multe însușiri bune, avem însă şi multe 
laturi slabe, pe care e bine să le cunoaștem, dacă vorba este, 
ca să le putem îndreptă. 

Una dintre acestea este iran, de a nu isprăvì luerul, de 
care ne-am apucat și de a amână: tuerul de pe o zi pe alta. 
Până ne trezim noi să facem o treabă, altul ne ia pe dinainte. 
Până ajunge Românul să deschidă o prăvălie într'o comună unde 
se simte trebuinţa, o deschide jidovul sau alt venetic. Dacă 
românul zidește o casă sau alt sălaș, prea adeseori nu face lu- 
crul deplin, ci sau nu-i ajunge ţigla la coperiş şi o parte o aco- 
pere cu scânduri sau chiar cu paie; sau rămâne un pă- 
rete întreg sau in 'parte netincuit. Așa se face, că în unele sate 
locuite de Români şi Sasi, partea în care locuiesc Romani bate 
la ochi prin zidirile ei schimonosite. Unii zic, că aceasta este o 
urmare a sărăciei, de care Romanii sânt mai tare apăsaţi, 
alte neamuri. Dar nu e asa. Sânt mulţi, cari cum au făcut cel 
„mult, ar puteă face şi cel puţin; cum a dat mia, să deie și suta. 
Însă ei îşi zic: „e destul d'ocamdată, voi mai face mâne — 
poimâne“ şi apoi — tot asa rămâne. 

De totului tot păgubitoare este amânarea aceasta in eco- 
nomia câmpului sau lucrarea. pământului. O arătură făcută de 
toamna pentru sămânatul de primăvară face ca o jumătate de 
gunoire, ba intre anumite împrejurări, si mai mult. Pământul, 
degerând, se face pufăios, afănat şi din iarnă își ia umezeala, cu 
care luptă în seceta de peste vară. Intro astfel de arătură în 
dată-ce pământul se desghiaţă, şi fără a mai ară, se poate sà- 
mână grâu de primăvară, orz, ovăs, măzăriche, care se astupă 
numai cu grapa. râul de primăvară într'o astfel de arătură îl 
poţi sămăna uneori şi în Februarie si totdeuna reuşeşte şi se 
coace aproape odată cu cel de toamnă; pe când primăvara trebue 
să aştepţi până se svântă pământul, apoi abia prin Martie sau 
Aprilie poţi ară, tot cam prin moale. Acum sameni și grapi şi 
nu se face lucrul bun, ţărână, ca în arătura de toamnă. lar dacă 
se va brodi,să deie o ploaie peste arătura proaspătă, ea se spo- 
ieşte şi dupăece dă soarele, care acum are putere, se formează 
o scoarță, prin care colţul sămânţei cu greu răzbeşte, să iese 
la lumină. Dacă arătura a fost brușoasă. bruşii se învârtoaşe ca 
oţelul şi urmând cât-de-cât secetă, sămânătura întârzie si nu 
reușește. ' 

Aratul de ogor, dacă nu se face baremi prin lunie, pă- 
mântul nu se coace, ca să poţi sămână grâu în Septemvrie, când 
este dricul sămănatului. Cine ogoreste atunci, când poate luă 
în straiţă prune coapte, acela nu se va procopsi, căci dacă ar 
ară. de trei-patruori una după alta, nimic nu foloseşte, deoarece 
aceasta nu este, decât o întoarcere a gliilor de pe o lature pe 
alta. Dacă arătura nu are vreme să se coacă, nu se face ţărână, 
nu'şi ia umezeală şi nu priește sămânăturii; iară de vei așteptă 
până se coace, întârzii cu sămănatul. Şi lucru ciudat! această 
întârziere se întâmplă mai de multe-ori când plugarul are mai 
puţin de lucru, pentrucă cugetă: în anul acesta am puţin — 
zicem, de arat, dacă mă apuc şi mai târziu, îndată isprăvesc. 
Dar nu socoteşte sârmanul, că mai târziu, poate, timpul nu-l 
ajută; că sau pământul va fi prea uscat de secetă sau sânt prea 
multe ploi; şi nu poate ară, pământul fiind prea moale. Din po- 
trivă, când ştie, că are mult de arat, de frică, că nu va putea 
isprăvi, se apucă din bună vreme și de obicei gată din bună 
` vreme. De aceea nu e bine, să amânăm lucrul de azi pe mâne. 
Timpul potrivit pentru lucrul câmpului e aga de scump, încât, 
scăpând din el o zi-două nefolosite, putem aveă o pierdere, 
ce nu se poate socoti, o pierdere, care o simțim multă vreme. 

Dar va zice cineva, că uneori sămânătura târzie reușește 
mai bine, ca cea timputie. Adevărat, că se întâmplă câte odată 
şi asa; de aceea si sfânta scriptură zice: „Dimineaţa samănă-ţi 
sămânţa. Nici seara nu lăsă să odihnească mânile tale, căci 
nu şti, care va reuși, aceasta sau aceea, sau dacă amândouă 
vor fi deopotrivă bune“. (Eclesiastul XI. 6). Insă foarte rar, în 
10—20 ani abia se va întâmplă vr'odată, ca cel leneș să o gâ- 
cească mai bine, ca cel harnic. Un cucuruz sămânat de tim- 
puriu, chiar dacă nu s'ar face aşă mare, ca cel târziu, se coace 
şi prin urmare se păstrează bine. Dacă sameni din el, resare 
la sigur, e greu la cântar si cu spor la mălaiu și mămăligă. Grâul 
timpuriu sămănat, uneori nu se face mare în paiu, dar totdeauna 
sănătos la grăunţe, bogat, nu în tărâţe, ci în făină. Cine a zis: 

Colac de grâu curat, 

Dintre Sântă-Mării sămânat, 
a ştiut, ce zice. 
Un preot plugar. 

PERONOSPORA ȘI STROPIREA VILEI. 


Mare dujman al viilor este şi peronospora, un burete foarte 
mic, care, ca şi înfloritura de pe pâne, nimiceşte frunza şi stru- 
gurii şi totodată vatămă şi lugerii. 

Mai bine se poate vedeă în dosul frunzelor, ca neşte prav 
de zăhar. Ca toţi buretţii, asa si peronospora, se înmulțește mai 
tare, când sânt ploi multe. De aceea, vedem, că viile se pârlese 
după câte o ploaie, şi mai tare în anii ploioşi decât în cei secetoșşi. 

Sporii sau ouele de prăsilă ale peronosporei stau peste 
iarnă în frunzele căzute jos. Primăvara, venind in atingere cu 
căldura, aerul şi umezeala se clocesc, adecă se sporesc şi prin 
suflarea vântului se ridică pe frunzele cele nouă, în dosul cărora 
se aşează ca nişte prav de zăhar şi aşteaptă timpul pentru a 
doua înmulţire, care se întâmplă în urma unei ploi calde. 

Deodată cu inmulţirea aceasta micii bureţi dau năvală asupra 
părţilor verzi ale viței şi le nimicese cu o iuieală nespus de mare. 
Luând tot sucul dela frunze şi dela struguri, acestea se uscă și 
noi zicem că s'au pârlit. 

Peronospora atacă și nimiceşte părţile verzi ale viiei, înce- 
pând de primăvara şi până toamna târziu, pricinuind vierilor 
pagube foarte însemnate. | l 

Oamenii întrebuințează in pn acestui dujman o ames- 
tecătură făcută din peatră vânătă, var si apă, cu care stropind 
părţile verzi ale viiei, pe cari se aşează peronospora, nimicesc 
sporii acesteia' şi astfel scapă viile .de pârlitură. 

Varul este care nimiceşte o parte otrăvitoare din peatra 
vânătă, care ar putea să strice viței de viie și strugurilor, și tot 
varul este care incheagă sau strânge și ţine pe frunze stropii 
improşcaţi. | - 

- O altă parte, care se află în peatra vânătă și care nu e 
stricăcioasă pentru viţa de viie omoară sporii peronosporei. 

Când bureţii aceştia, în urma unei ploi incep să se înmul- 
țeuscă şi să deă năvală asupra frunzelor şi strugurilor, dacă am 
stropit viia la timp, ei dau de stropitură, care în loc să-i hrănească 
ii omoară. Înţelegem deci, pentru ce trebuie să stropim viile ca 
să nu se pârlească. 

Pentru un jugher de viie sau 6000 de vite ne trebue 300 
litre de materie, care la stropirea întâiu trebue făcută de 1%,, 
“adecă la 100 litre de apă 1 kg. peatră vânătă şi 1 kg. var ne- 
stâns sau 2 kg. var stâns. La 300 litre de apă 3 kg. peatră vânătă: 
Şi 3 kg. var nestâns sau 6 kg. var stâns. 

La a doua și la a treia stropire facem materia sau ame- 
stecătura de 2%. La 100 litre de apă 2 kg. peatră vânătă, 2 kg. 
var nestâns sau 4 kg. var stâns. La 300 litre de apă 6 kg. 
peatră vânătă, 6- kg. var nestâns sau 12 kg. var stâns. 

Stropirea de trei ori a unui jugher de viie în care sânt 
6000 de viţe, ne va costă cu lucrători cu tot 23 coroane 48 bani. 
O jumătate de jugher sau 3000 de vite, ne va costa 11 cor. 
74 bani. Un pătrar de jug. sau 1500 de vite ne va costa 5 cor. 87 b. 


Dacă pentru niște sume atât de mici ne îndărătnicim şi nu 


stropim viile la timp, — de multeori perdem sute şi mii de coroane. . 


Amestecătura se face asa: 
Punem întrun vas apa de lipsă, 100 de litre. Într'un să- 


__culeţ sau pânză punem peatra vânătă 1 kg., acesta il punem în ` 


vasul cu apă aga, ca să nu atingă fundul vasului și îl lăsăm până 
peatra vânătă se topește (descompune). 

Într'un vas mai mie punem varul, 1 kg. nestâns, sau 2 kg. 
stans; punem peste el câte puţină ia şi-l. amestecăm până se 


face ca laptele. 
Bine amestecat şi subţiat il străcurăm printr'o sâtă, în apa 


în care s'a deseompus peatra vânătă. Când strecurăm varul, cu 


05 est ozn asi tr cai fa 30 ic si i a i i 





un lemn amestecăm apa bărbăteşte, ca toate părticelele dela peatra ` 


vânătă să se amestece cu părticelele varului. 

Astfel pregătită amestecătura numită Bordo o lăsăm să se 
aşeze. Dacă apa rămâne limpede, e semn că amestecătura e 
bună, la din contră mai puntm puţin var şi apoi stropim. 

În fiecare apotecă, pentru 4—6 bani, căpătăm aga numita 
hârtie — lacmus, care'e de coloare roşie. Luăm o fășiuţă de 
hârtie de aceasta si o înmuem în materia pregătită; dacă hârtia 
se învineţeşte, amestecătura e bună; dacă rămâne tot roşie trebue 
să mai punem var. 

Pentru stropire sânt anumite stropitoare sau proaşte cu 


câte 16—26 coroane. 
Înainte de a umpleă proașea, mai întâiu amestecăm bine 


materia şi apoi o strecurăm ca să nu treacă în proaşcă (tulumbă) 
năsip sau alte gunoaie, cari pot să împedece stropirea. 

Când stropim, stăm departe de viţe, ca frunzele să fie stro- 
pite numai ca de rouă și nici decum să nu,se vadă stropi s'au 
picături mari sau doar chiar să curgă pe frunze. 

Se îngrijim ca să stropim toate părţile verzi ale viței de 
jos în sus şi de amândouă părţile. 

Stropirea se face, când lugerii sânt de 20—30 cem., înainte 
de înflorire, cam pe la sfârşitul lui Maiu. După înflorire, pela 
sfârşitul lui Iunie sau începutul lui Iulie şi în jumătatea dintâi 
a lui August, 

Pe timpul înflorirei să nu stropim. Să stropim totdeauna 


bine şi la timp, dacă voim să avem folos. | | 
Nicolau Iosif. 


DIN PACATELE NOASTRE. 


Unul dintre păcatele cele mai grele ale neamului nostru este: 
pizma. De urmările acestui păcat a fost pătruns nemuritorul nostru 
poet când a cântat: „Pe voi mă nimiciră a pizmei răutatel!!!« 

Urmele pizmei le găsim la tot pasul la poporul nostru. . 
Badea lori pizmuiește pe badea Nicolae pentrucă acesta are o 
casă mai frumoasă decât dânsul ; badea Miron pizmuiește pe badea 


“Trandafir pentrucă acesta are o recoltă (roadă) mai bună decât 


acela. Lelea Marie pizmuieşte pe lelea Sofia pentrucă aceasta are 


„copii mai bine îngrijiţi decât ea; lelea Persida pizmuieşte pe lelea 


Dochia pentrucă aceasta are o altiţă mai frumoasă decât aceia,— 
lucruri tot de-a întoarsele. Lucru firesc, cu minte, ar fi ca badea 
lon să se bucure de badea Nicolae şi să se străduiască si el 
pentru o asemenea casă; badea Miron ar trebui să se bucure de 
recolta lui badea Trandafir și să lucre ca el ca să aibă asemenea 


„recoltă. Lelea Marie incă ar trebui să se bucure de copiii lelei 
„Sofia și să-și crească şi ea pe ai săi mai curăţei; iar lelea 


Persida ar trebui să ia pildă de sârguinţă dela lelea Dochia si 
să-şi facă haine ca și ea, ba s'o întreacă. Aşa pizmuindu-ne unii 
pe alţii ajungem acolo, că nu mai avem dela un timp pe cine 
Pizmui în sat. După firea noastră numai neputincioşii sânt ne- 
pizmuiţi. ; l 
Românul însă nu pizmuieste numai pe semenul său, dar 
pizmuiește adeseori pe fruntașii săi. Lucrul acesta, iubiţitor cetitori, 
trebue să ne pună pe gânduri. Adeseori auzim pe badea George, 
sfătos cum e din fire, zicând, că de ce dascălul, popa, notarul, 
fișcalul trebue să se hrănească mai bine decât el, când el lucră 
din greu, iar aceștia iac'așa pierd numai vremea? De ce aceștia 
să mânânce pânea cea albă, iar el mălaiul? De ce aceștia să 
se învârtă pe lângă oala cu carne, iar el pe lângă cea cu fasole? 
Badea George ştie numai că e greu lucrul câmpului, dar 


„nu ştie că e cu mult mai greu atunci când lucri cu capul, cu 


mintea. E mai greu să te lupţi bunăoară ca dascăl cu 80 de 


© BCUCIuj 





324 TARA NOASTRA 








copii în şcoală decât să ţii de coarnele plugului. Si e mai mare 
răspunderea înaintea lui Dzeu şi înaintea oamenilor. Dacă nu 
brăzdezi, bine, faci câte un greș. Pe locul nebrăzdat poate să 
crească cel puţin un fir de iarbă, dacă nu un fir de grâu auriu; 
pe locul nebrăzdat în şcoală însă, nu va crește decât polomidă. 
Dacă holda nu-i brăzdată aduce rod slab, o simțeşti numai tu 
cu ai tăi, cu familia ta; dacă însă brăzdezi rău în școală o simte 
satul și neamul întreg. Tot aşă stă treaba cu popa, notarul, fis- 
calul şi asa mai departe. 

De aceia, iubiţi fraţi, nu vă pizmuiti vecin cu vecin şi nu 
vă pizmuiţi căpeteniile voastre! Împliniţi, fraţilor, cuvintele sfintei 
scripturi: „Daţi Cezarului ce este a Cezarului, iar ce e alui Dzeu 
lui Dzeu“ şi nu cârtiţi împotriva fruntașilor voştri celor buni 


căci: vrednic este sluga de plata sa“. - l 
Zosif Stanca. 


CHIPURILE NOASTRE. 


Dam in numărul acesta o icoană frumoasă, care ne infati- 
şează două ţărance pornind vesele la muncă cu carul cu boi. 


STIRI. 


„Reuniunea română de agricultură din comitatul Sibiiu“ 
vestește zilele aceste că împarte gratuit mai multe mii de pä- 
dureti, meri, peri, pruni, *cireşi, perseci ş. a. sosiți acum dela 
şcoala de pomi din Turda. La împărţire au întâietate scoalele de 
pomi comunale.  Pădureţii se pot luă în primire în fiecare zi 
dela di Teodor Andrei, grădinar (Sibiiu, Thereziengasse Nr. 12). 

Q 


Zilele aceste a apărut o carte folositoare menită să deie 
îndrumări cu privire la cultivarea viilor. Această carte costă 70 bani, 
cu porto 80 bani. Se chiamă: „Vierul român“, — sau noua cul- 
tură a viilor şi e scrisă de un prețuit colaborator al nostru di 
învățător N. losif. Cartea se poate comandă dela „Reuniunea 
română de agricultură a comitatului Sibiiu. Drept pildă de modul 
cum cartea e scrisă dăm în numărul de faţă al foii noastre cap 
20 despre: Peronospora şi stropirea viiei. 

e i 

Se urcă prețul bucatelor. Ştiri din America vestesc că 
starea sămănăturilor de acolo e cu mult mai slabă decât în anii 
trecuţi, şi că din această pricină prelul bucatelor a început să 
se urce în mod simţitor. Si la noi și în România se urcă preţul 
bucatelor. Starea slabă a sămănăturilor si timpul nepriincios fac 
plugarilor multe griji. 








Tiparul tipografiei arhidiecezane, Sibiiu. 

